gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4852, del 29-09-2004 (2004/9285)

Informació pública del projecte de canalització annex al projecte d'urbanització del pla parcial del sector Aduanes-1 (Adu-1).
------------------------------------------------------------------------------------------------------------------------------

### Dades del document

Número de DOGV
:   4852

Data del DOGV
:   29-09-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/9285


Organisme emissor
:   Ajuntament de Xàbia

Tipus de document
:   Anunci

Informació pública del projecte de canalització annex al projecte d'urbanització del pla parcial del sector Aduanes-1 (Adu-1). [2004/F9285]
  
El regidor delegat d'Urbanisme, amb data 6 d'agost, ha dictat la resolució següent:
  
Resolució número 1.372/2004
  
Vist el projecte de canalització annex al projecte d'urbanització del pla parcial del sector Aduanes-1 (Adu-1) presentat i promogut per l'Agrupació d'Interés Urbanístic Mezquida de les Pedres per a la seua aprovació.
  
Vist l'informe tècnic favorable de l'enginyer tècnic d'obres públiques municipal, Pedro Carmona Calero, de data 8 d'agost de 2002, amb el vist de l'arquitecte municipal, Enric Morera, de data 11 de febrer de 2004, condicionat que es presente la corresponent autorització de la Confederació Hidrogràfica del Xúquer. Igualment consta que en data 25 de juny de 2002, amb número de registre d'entrada 7.442, l'Agrupació d'Interés Urbanístic Mezquida de les Pedres aporta l'autorització de la Confederació Hidrogràfica del Xúquer.
  
Vist el que s'ha esmentat, en virtut de les facultats que em conferix la Resolució 1.049/2003, de data 17 de juny de 2003, i en qualitat de regidor delegat d'Urbanisme, resolc exposar al públic el projecte de canalització annex al projecte d'urbanització del pla parcial del sector Aduanes-1 (Adu-1) presentat i promogut per l'Agrupació d'Interés Urbanístic Mezquida de les Pedres, mitjançant la publicació dels corresponents edictes.
  
Cosa que es fa pública perquè se'n prenga coneixement general.
Diari Oficial de la Generalitat Valenciana


Sumari del DOGV 4859, del 08-10-2004 (2004/9847)

Notificació a Juan Ramón García Fita. Expedient número CA/088/2004.
-------------------------------------------------------------------

### Dades del document

Número de DOGV
:   4859

Data del DOGV
:   08-10-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/9847


Organisme emissor
:   Entitat Pública de Transport Metropolità de València

Tipus de document
:   Anunci

Notificació a Juan Ramón García Fita. Expedient número CA/088/2004. [2004/M9847]
  
De conformitat amb el que disposen els articles 59.4 i 61, ambdós de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per Llei 4/1999, de 13 de gener, es fa pública la notificació de la resolució de declaració de caducitat de l'autorització de transport públic discrecional de viatgers en vehicles de menys de nou places, de l'Àrea de Prestació Conjunta de València que s'indica, amb la relació, així mateix, del seu titular, del número d'expedient i de la data de resolució, ja que havent-se intentat la notificació en l'últim domicili conegut situat en el municipi de València, esta no s'ha pogut realitzar:
  
Número d'autorització: 1245.
  
Titular: Juan Ramón García Fita.
  
Expedient: CA/088/2004.
  
Data de la resolució: 13 de setembre de 2004.
  
Contra esta resolució, que no és ferma en via administrativa, podrà interposar-se recurs d'alçada davant del conseller d'Infraestructures i Transport, dins del termini d'un mes, comptador des de l'endemà de la publicació del present en el Diari Oficial de la Generalitat Valenciana.
  
Així mateix, el titular de l'autorització indicada més amunt podrà sol·licitar la rehabilitació de l'autorització caducada, sempre que se sol·licite en el termini ordinari d'un any, comptador des del venciment del termini per a la realització del visat, s'aporte idèntica documentació a l'exigida per a este i la sol·licitud siga formulada pel titular de l'autorització en el moment de la caducitat o, en cas de mort o incapacitat legal o física d'este, per qui el succeïsca en els seus drets, de conformitat amb el que establixen els articles 27 i 50 de l'Ordre de 4 de febrer de 1993, del Ministeri d'Obres Públiques i Transports i 14é. de la Resolució de 9 de febrer de 1996, de la Direcció General del Transport Terrestre.
  
L'expedient, així com el text complet de la resolució, es troba en el Departament del Taxi de l'Entitat Pública de Transport Metropolità de València i l'interessat podrà consultar-ne el contingut íntegre en les dependències de la eTM, a l'avinguda d'Enric Valor, número 13, 46806 Burjassot, en horari de 09.00 a 14.00 hores.
Diari Oficial de la Generalitat Valenciana


Sumari del DOGV 4853, del 30-09-2004 (2004/9345)

Informació pública de la sol·licitud d'expedició de duplicat de títol acadèmic d'Alejandro Bonet Sospedra.
----------------------------------------------------------------------------------------------------------

### Dades del document

Número de DOGV
:   4853

Data del DOGV
:   30-09-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/9345


Organisme emissor
:   Conselleria de Cultura, Educació i Esport

Tipus de document
:   Anunci

Informació pública de la sol·licitud d'expedició de duplicat de títol acadèmic d'Alejandro Bonet Sospedra. [2004/F9345]
  
Alejandro Bonet Sospedra ha sol·licitat, per pèrdua de l'original, l'expedició de duplicat de títol de Graduat Escolar les dades del qual s'indiquen a continuació.
  
Titular del document: Alejandro Bonet Sospedra, nascut el 16.01.1978 a Barcelona, província de Barcelona, amb DNI número 63203566.
  
Tipus de document: Graduat Escolar, expedit pel Ministeri d'Educació, Cultura i Esport el dia 16.12.1993, i registrat en el llibre 18, foli 58, número 8955633798.
  
Centre docent que lliurà l'original: Academia Jardín de València, província de València.
  
La qual cosa es fa pública en compliment de l'Ordre de 24 d'agost de 1988, del Ministeri d'Educació Cultura i Esport, perquè els possibles interessats puguen presentar les reclamacions oportunes, davant el director territorial de Cultura, Educació i Esport de València, carrer de Gregorio Gea, 14, en el termini de 30 dies comptats des de la publicació d'aquest anunci.
Diari Oficial de la Generalitat Valenciana


Sumari del DOGV 4782, del 24-06-2004 (2004/6270)

Informació pública del projecte d'urbanització de l'actuació integral del Parc Tecnològic Actiu.
------------------------------------------------------------------------------------------------

### Dades del document

Número de DOGV
:   4782

Data del DOGV
:   24-06-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/6270


Organisme emissor
:   Ajuntament de Castalla

Tipus de document
:   Anunci

Informació pública del projecte d'urbanització de l'actuació integral del Parc Tecnològic Actiu. [2004/F6270]
  
Esta Alcaldia, pel Decret de 8 de juny de 2004, ha resolt sotmetre a informació pública per un termini de 20 dies, comptats des de la publicació d'este edicte en el Diari Oficial de la Generalitat Valenciana, el projecte d'urbanització presentat per la mercantil Actiu Enterprises Corporation, SL, per a desenvolupar i executar les obres compreses en l'actuació integral del Parc Tecnològic Actiu.
  
Cosa que es fa pública perquè se'n prenga coneixement general, i es fa saber que el projecte podrà ser examinat a l'ajuntament i que, durant el termini esmentat, es podran presentar al·legacions. Tot això de conformitat amb el que s'establix en l'article 53 de la Llei 6/1994, Reguladora de l'Activitat Urbanística.
Diari Oficial de la Generalitat Valenciana


Sumari del DOGV 4844, del 17-09-2004 (2004/9409)

RESOLUCIÓ de 7 de setembre de 2004, de la Direcció General de Personal Docent de la Conselleria de Cultura, Educació i Esport, per la qual se cita els interessats en el procediment administratiu de referència a comparéixer en la via jurisdiccional.
--------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4844

Data del DOGV
:   17-09-2004

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2004/9409


Organisme emissor
:   Conselleria de Cultura, Educació i Esport

Tipus de document
:   Resolució

RESOLUCIÓ de 7 de setembre de 2004, de la Direcció General de Personal Docent de la Conselleria de Cultura, Educació i Esport, per la qual se cita els interessats en el procediment administratiu de referència a comparéixer en la via jurisdiccional. [2004/M9409]
  
El Tribunal Superior de Justícia de la Comunitat Valenciana ha reclamat d'esta unitat administrativa l'expedient referit al procediment que es descriu:
  
Recurrents: Acció Cultural del País Valencià.
  
Interessats: els participants en els processos d'ingrés, accés i adquisició de noves especialitats a cossos docents d'Ensenyament Secundari i altres.
  
Descripció: recurs contenciós administratiu interposat contra l'Orde de 4 de maig de 2004, de la Conselleria de Cultura, Educació i Esport, sobre processos selectius del cos docent d'Ensenyament Secundari i altres.
  
Referència del tribunal: recurs contenciós administratiu número 2/999/2004.
  
D'acord amb l'article 49 de la Llei Reguladora de la Jurisdicció Contenciosa Administrativa, s'acorda remetre al tribunal l'expedient administratiu de referència i citar els interessats en els procediments descrits, a fi que puguen comparéixer en la via jurisdiccional en el termini de nou dies, si ho estimen convenient, mitjançant un escrit en la forma deguda, dirigit al Tribunal Superior de Justícia de la Comunitat Valenciana, Sala Contenciosa Administrativa, Secció Segona. Es fa constar, no obstant això, que la Generalitat Valenciana, representada pels lletrats del Gabinet Jurídic de Presidència, compareix en este recurs en defensa del manteniment de l'acte recorregut.
  
València, 7 de setembre de 2004.- El director general de Personal Docent: José Antonio Rovira Jover.
Diari Oficial de la Generalitat Valenciana


Sumari del DOGV 4831, del 31-08-2004 (2004/8797)

Informació pública de la modificació puntual del Pla General d'Ordenació Urbana vigent en l'àmbit adjacent al carrer de Santa Teresa Jornet.
--------------------------------------------------------------------------------------------------------------------------------------------

### Dades del document

Número de DOGV
:   4831

Data del DOGV
:   31-08-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/8797


Organisme emissor
:   Ajuntament d'Alcoi

Tipus de document
:   Anunci

Informació pública de la modificació puntual del Pla General d'Ordenació Urbana vigent en l'àmbit adjacent al carrer de Santa Teresa Jornet. [2004/F8797]
  
En compliment del que disposa l'article 38.2.A) de la Llei 6/1994, de 15 de novembre, Reguladora de l'Activitat Urbanística, es fa saber que el Ple d'aquest ajuntament, en la sessió ordinària del dia 9 de juliol de 2004, va acordar sotmetre a informació pública, per un període de 30 dies, comptat des de la data de publicació d'aquest anunci en el Diari Oficial de la Generalitat Valenciana, el document de modificació puntual del Pla General d'Ordenació Urbana vigent, a l'àmbit adjacent al carrer de Santa Teresa Jornet, i l'estudi d'impacte ambiental corresponent.
  
Durant el període d'informació pública, el particulars, segons el seu dret, hi podran formular les al·legacions que consideren convenients.
  
La documentació referida estarà dipositada, per a la consulta pública, al Departament d'Urbanisme, en hores i dies hàbils d'oficina.
Diari Oficial de la Generalitat Valenciana


Sumari del DOGV 4792, del 07-07-2004 (2004/6502)

Expedient número CNMY04/GJ/7. Subministrament d'una aplicació informàtica per a implantació del Sistema de Justícia Gratuïta a la Comunitat Valenciana.
-------------------------------------------------------------------------------------------------------------------------------------------------------

### Dades del document

Número de DOGV
:   4792

Data del DOGV
:   07-07-2004

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2004/6502


Data del document
:   17-06-2004

Organisme emissor
:   Conselleria de Justícia i Administracions Públiques

Tipus de document
:   Resolució

Anàlisi jurídica

 Descriptors 

:   * informàtica aplicada
    * contracte de subministraments
    * licitació
    * adjudicació de contracte administratiu

Expedient número CNMY04/GJ/7. Subministrament d'una aplicació informàtica per a implantació del Sistema de Justícia Gratuïta a la Comunitat Valenciana. [2004/E6502]
  
La Conselleria de Justícia i Administracions Públiques, en compliment del que establix l'article 93.2, del Real Decret Legislatiu 2/2000, de 16 de juny, pel qual s'aprova el Text Refós de la Llei de Contractes de les Administracions Públiques i als efectes determinats en este, fa pública l'adjudicació del contracte següent:
  
1. Entitat adjudicadora
  
a) Organisme: Generalitat Valenciana. Conselleria de Justícia i Administracions Públiques.
  
b) Dependència que tramita l'expedient: Secretaria General Administrativa.
  
c) Número d'expedient: CNMY04/GJ/7.
  
2. Objecte del contracte
  
a) Tipus de contracte: subministrament.
  
b) Descripció de l'objecte: subministrament d'una aplicació informàtica per a implantació del Sistema de Justícia Gratuïta a la Comunitat Valenciana.
  
c) Lots: no s'establixen lots.
  
d) Butlletí o diari oficial i data de publicació de l'anunci de licitació: Diari Oficial de la Generalitat Valenciana número 4.718, de 24 de març de 2004.
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: obert.
  
c) Forma: concurs públic.
  
4. Pressupost base de licitació o cànon d'explotació
  
Import total: cent cinquanta-sis mil euros (156.000 €).
  
5. Adjudicació
  
a) Data: 25 de maig de 2004.
  
b) Contractista: Planificación de Entornos Tecnológicos, SL. (PENTEC).
  
Import d'adjudicació: cent vint-i-quatre mil vuit-cents euros (124.800 €).
Diari Oficial de la Generalitat Valenciana


Sumari del DOGV 4745, del 04-05-2004 (2004/3951)

Informació pública de l'extracte de la convocatòria per a la provisió d'una plaça d'agent de la policia local.
--------------------------------------------------------------------------------------------------------------

### Dades del document

Número de DOGV
:   4745

Data del DOGV
:   04-05-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/3951


Data del document
:   18-03-2004

Organisme emissor
:   Ajuntament de Sax

Tipus de document
:   Convocatòria

Descriptors 

:   * Sax
    * concurs administratiu
    * administració local
    * policia

Informació pública de l'extracte de la convocatòria per a la provisió d'una plaça d'agent de la policia local. [2004/F3951]
  
En el Butlletí Oficial de la Província d'Alacant número 60, de data 12 de març de 2004, apareixen publicades les bases per a proveir una plaça d'agent de la policia local, vacant en la plantilla de personal funcionari de l'Ajuntament de Sax, mitjançant oposició, pel torn lliure.
  
El termini de presentació d'instàncies serà de 20 dies naturals, comptats a partir del dia següent al de la publicació d'este extracte de la convocatòria en el Boletín Oficial del Estado.
  
Cosa que es fa pública en el Diari Oficial de la Generalitat Valenciana, per a coneixement general dels interessats.
Diari Oficial de la Generalitat Valenciana


Sumari del DOGV 4841, del 14-09-2004 (2004/8915)

Informació pública referent a la convocatòria de proves selectives de personal per a la provisió en propietat de quatre places de agent de policia local.
---------------------------------------------------------------------------------------------------------------------------------------------------------

### Dades del document

Número de DOGV
:   4841

Data del DOGV
:   14-09-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/8915


Data del document
:   23-08-2004

Organisme emissor
:   Ajuntament de Crevillent

Tipus de document
:   Convocatòria

Descriptors 

:   * Crevillent
    * policia
    * concurs administratiu
    * administració local

Informació pública referent a la convocatòria de proves selectives de personal per a la provisió en propietat de quatre places de agent de policia local. [2004/F8915]
  
En el Butlletí Oficial de la Província d'Alacant número 188, de data 16 d'agost de 2004, es van publicar edictes d'aquesta Alcaldia, referent al procés selectiu de personal per a la provisió de quatre places d'agent de policia local, vacants en la vigent plantilla de funcionaris (tres per torn lliure i una per mobilitat). En el referit edicte constaven: llista definitiva d'aspirants admesos i exclosos, composició del tribunal qualificador, sorteig per a l'ordre de celebració de les proves pels aspirants, lloc, data i hora per a la celebració. Es concedeix un termini de 10 dies des de la publicació del present anunci, per a reclamar o esmenar deficiències o formular al·legacions sobre el referit edicte.
Diari Oficial de la Generalitat Valenciana


Sumari del DOGV 4757, del 20-05-2004 (2004/4871)

RESOLUCIÓ de 6 de maig de 2004, de la Universitat de València, per la qual es fa pública la llista provisional d'admesos i exclosos en les proves selectives per a l'accés al grup B pel torn lliure, sector d'administració especial, escala tècnica mitjana de prevenció (infermeria), d'aquesta universitat, convocades per Resolució de 3 de març de 2004 (BOE 17.03.2004).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4757

Data del DOGV
:   20-05-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/4871


Organisme emissor
:   Universitat de València

Tipus de document
:   Resolució

RESOLUCIÓ de 6 de maig de 2004, de la Universitat de València, per la qual es fa pública la llista provisional d'admesos i exclosos en les proves selectives per a l'accés al grup B pel torn lliure, sector d'administració especial, escala tècnica mitjana de prevenció (infermeria), d'aquesta universitat, convocades per Resolució de 3 de març de 2004 (BOE 17.03.2004). [2004/E4871]
  
Aquest Rectorat, fent ús de les atribucions que li confereix la legislació vigent, i una vegada acabats els terminis legals establerts en la convocatòria de les proves selectives per a l'accés al grup B, pel torn lliure, sector d'administració especial, escala tècnica mitjana de prevenció (infermeria), fa pública la llista provisional d'admesos i exclosos (annex I).
  
Es prega als opositors que verifiquen no sols estar-hi admesos o exclosos, sinó que les dades personals (cognoms, nom i DNI) siguen correctes, així com les dades referents a la participació en l'exercici de mèrits (idioma comunitari).
  
Les reclamacions sobre la llista publicada es podran presentar dins el termini de deu dies hàbils, comptats des del dia següent a la publicació d'aquesta resolució en el Diari Oficial de la Generalitat Valenciana, al Registre de la Gerència de la Universitat de València, avinguda de Blasco Ibáñez, 13 (nivell 1), València.
  
València, 6 de maig de 2004.- Per delegació (DOGV 05.05.2003), el gerent: Joan Oltra Vidal.
  
ANNEX I
  
Llista provisional d'admesos
  
DNI Cognoms i Nom Mèrits Idioma Admés/a
  
22414899Z Asunción Nadal, Julio de la Sí F Sí
  
21915654Z Azcon Sánchez, Luis Sí A Sí
  
14175008G Doñas Beleña, Francisco Javier Sí Sí
  
71687577K Giménez Miralles, Maria Elena Sí Sí
  
44209233V Navarro Bellido, Josefa Sí F Sí
  
04866817O Palmer Navarro, Mª Teresa Sí F Sí
  
38427012Z Roch Zambrana, Mª Angeles Sí F Sí
  
98848122K Solis Solis, Ana Cristina No Sí
  
Idioma
  
A: Angles.
  
F: Francès.
Diari Oficial de la Generalitat Valenciana


Sumari del DOGV 4770, del 08-06-2004 (2004/5442)

Notificació a Caritas Diocesanas de València. Expedient número LL-133/2004.
---------------------------------------------------------------------------

### Dades del document

Número de DOGV
:   4770

Data del DOGV
:   08-06-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/5442


Organisme emissor
:   Conselleria de Sanitat

Tipus de document
:   Anunci

Notificació a Caritas Diocesanas de València. Expedient número LL-133/2004. [2004/E5442]
  
Per tal que tinga els efectes previstos i d'acord amb l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es publica l'acord següent:
  
«Vista l'acta d'inspecció número 13.604, de data 29.01.2004, formalitzada a l'establiment de menjador col·lectiu propietat de Caritas Diocesanas de València, situat al camí de Mallaeta, sense número, de la localitat de la Pobla de Vallbona, en què consta que ha cessat l'activitat.
  
Atés el que disposa l'article 6 de l'Orde de 6 de juny de 1997, de la Conselleria de Sanitat, sobre l'autorització sanitària d'establiments alimentaris menors, acorde iniciar l'expedient número LL-133/2004, d'anul·lació de l'autorització sanitària de l'establiment adés esmentat amb número CC10.709/V.
  
Segons que disposa l'article 84 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, se'ls concedix un termini de deu dies, comptador des de l'endemà de la recepció d'este acord, per a formular les al·legacions i presentar els documents que convinguen al seu dret.
  
L'òrgan competent per a resoldre este expedient és el director territorial de Sanitat de València, segons la competència atribuïda per l'article 4 de l'Orde, de la Conselleria de Sanitat, de 6 de juny de 1997.
  
D'acord amb el que disposa l'article 42.4 de la Llei 30/1992, de 26 de novembre, segons la redacció donada per la Llei 4/1999, se'ls informa que:
  
El termini màxim per a resoldre i notificar el present procediment és de tres mesos, comptadors des de la data del present acord, segons que disposa l'article 42.3 de la mateixa llei, sense perjudici de les possibles interrupcions del termini esmentat que es puguen produir d'acord amb l'article 42.5.
  
La falta de resolució expressa dins del termini legal per a dictar-ne una produirà la caducitat del procediment i l'arxivament de les actuacions, segons que disposa l'article 44 de la mateixa llei, sense perjudici de la possibilitat d'iniciar un altre procediment.
  
Per a obtindre informació sobre l'estat de la tramitació del seu procediment, poden adreçar-se a este centre, situat a València, al carrer de Sant Vicent, 83, telèfon 02 768 14 12, o a la direcció territorial situada a la mateixa adreça.»